РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  44

от заседание на Комисия ”Професионална квалификация, информационни технологии и статистика” на ВСС,
проведено на 25.11.2014 г.

Днес, 25.11.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев 
ЗА ПРЕДСЕДАТЕЛ:         Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова 
		Михаил Кожарев – отсъства

На заседанието присъстваха експертните сътрудници към комисията: Светослав Неделчев –  началник отдел "ИОВСС" и Мирослава Чирпъкова – началник отдел "ИООСВ" - дирекция „ИТСС” при АВСС. 

1.ОТНОСНО: Въпроси от Европейската комисия, във връзка с предстоящата през декември 2014 г. мисия по Механизма за сътрудничество и оценка.
Приложение: Извлечение от протокол № 49/20.11.2014 г. от заседанието на комисия „Международна дейност” на ВСС.

По протокол на ВСС № 46/21.11.2013 г., допълнителна т. 4 е Утвърден Проект на технически правила за използване на софтуер за случайно разпределение на делата Law Choice, версия 4.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Възлага на ит-експертите от дирекция „ИТСС", да подготвят информация за предстоящата експертна мисия на Европейската комисия, която да предоставят на комисия „Международна дейност”.
	1.2. За следващото заседание на комисията да се предложат за приемане Проект на Технически правила за използване на софтуер за случайно разпределение на делата Law Choice, версия 4, който да се представи за утвърждаване от ВСС – до влизане в действие на нова електронна система.

2.ОТНОСНО: Отчетна информация по Приложение 1 от Националната програма за реформи Европа 2020, за периода 1 май - 31 октомври 2014 г.
Приложение: Извлечение от протокол № 48/12.11.2014 г. от заседанието на комисия „Международна дейност” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. По мярка 5.16 – не е от компетентността на Комисия „Професионална квалификация, информационни технологии и статистика” на ВСС. 
2.2. По мярка 5.18 – На 27.12.2013г., се сключи договор между ВСС и УО на ОПАК за предоставяне на безвъзмездна финансова помощ по проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт”, към настоящия момент проекта е в процес на изпълнение.
2.3. Изпраща информацията по Приложение 1 от Националната програма за реформи Европа 2020, за периода 1 май - 31 октомври 2014 г. на Мартин Величков – главен експерт „юрисконсулт“ в Дирекция „Правна“.

3.ОТНОСНО: Писмо от Марк ван Опинен относно участие на Висшия съдебен съвет в проект в областта на въвеждането на Европейския идентификатор на съдебната практика (ECLI), финансиран от електронното правосъдие.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Отлага разглеждането по т.3 от дневния ред с молба до Дирекция „Международна дейност“ за окомплектоване с всички материали на български език в срок до 11.12.2014г..

4.ОТНОСНО: Писмо от председателя на Военен съд - Пловдив относно деактивиране на потребителски акаунт във счетоводната уеб базирана програма „Web Konto”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Да се изпрати  писмото на председателя на Военен съд – Пловдив,  на управителя на фирма "Диуеър" ЕООД за предприемане на съответните действия.

5.ОТНОСНО: Писмо от председателя на Апелативен специализиран наказателен съд относно с молба за генериране парола за достъп до ресурсите на „Информационна система за управление на човешките ресурси в съдебната система” на потребител от съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Да се изпрати писмо до председателите на всички съдилища, в което да се уведомят, че „Информационна система за управление на човешките ресурси в съдебната система” е за нуждите на ВСС и не се предвижда достъп от други органи.

6.ОТНОСНО: Писмо от председателя на Административен съд гр. Сливен относно промяна адреса и телефона на съда.
7.ОТНОСНО: Писмо от председателя на Окръжен съд гр. Монтана относно нов адрес на Интернет-страницата на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Да се изпрати писмо до председателите на всички съдилища с повторно указване за възможността за промяна на адреса контакти и др., в сайта на ВСС през служебните страници на всеки съд.

	
8.ОТНОСНО: Писмо от председателя на Административен съд гр. Пазарджик относно ежегодното поддържане на актуални потребители и автоматизирани работни места (АРМ) в ЕИСПП.
.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение писмото от председателя на Административен съд гр. Пазарджик.

9.ОТНОСНО: Предложение от Ненка Севастиянова - директор на „Информационно обслужване” АД клон Варна за разширяване обхвата на електронния обмен на данни между съдилищата с включване на мотиви по наказателни дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	9.1. Да се поканят за среща през месец януари 2015г. Иван Кодинов - управител на Декстро Груп ООД гр. Пловдив, Людмила Котоманова - „Информационно Обслужване” – клон Варна, Марин Кошутов „Смарт Сис” ООД, Борислав Шумков - „Атос България” ЕООД София за обсъждане обхвата на електронния обмен на данни между съдилищата.

9.2. Да се изиска от Дирекция „Международна дейност“ информация дали  ВСС има продължаващи задължения по деловодната система на „Сименс“. /ФАР проект на МП/ в срок до 09.01.2015г.
.

10.ОТНОСНО: Доклад от Елисавета Илиева - началник отдел „Счетоводство и методология”, той и Главен счетоводител на ВСС във връзка с писмо от ВКС относно начина на съхраняване на счетоводната информация в електронен води и съгласно изискванията на чл. 42 от Закона за счетоводство.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Комисия „Професионална квалификация, информационни технологии и статистика“ на ВСС не може да тълкува Закона за счетоводството на ВКС. 
10.2. Предлага на Комисия „Бюджет и финанси“ на ВСС по преценка да уведоми всички органи на съдебната власт с дадените разяснения от фирма „Диуеър“ ЕООД относно начина на съхраняване на счетоводната информация. 

11.ОТНОСНО: Писмо от председателя на Софийски градски съд, с приложена Докладна записка от системен администратор Георги Радков във връзка с констатирани технически проблеми с Интернет-свързаността между СГС и сървъра на Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение писмото от председателя на Софийски градски съд.

11.2. Възлага на ит-експертите от Дирекция „ИТСС“ да изготвят становище относно докладна записка от системен администратор Георги Радков от СГС

	11.3. Изпраща писмото от председателя на Софийски градски съд на Временната комисия към ВСС, създадена съгласно решение на ВСС по протокол № 52/13.11.2014 г., доп. т. 5 за проверка на случайното разпределение на делата в Софийски градски съд.

12.ОТНОСНО: Искане от председателя на Софийски районен съд за получаване права за лицензи за последната версия на платформата софтуерни продукти, за софтуер за дистанционна поддръжка на сървъри и работни станции в локална мрежа и ползване на софтуер за оптично разпознаване и конвертиране на текст за 40 броя работни места.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Предлага съвместно с комисия „Бюджет и Финанси” на ВСС да внесе в заседание на ВСС проект за решение за приемане на обръщение към Правителството на Република България, с оглед търсене на възможно решение за осигуряване на лицензи за следните софтуерни продукти: 
- Windows Server 2008R2 – 12 бр.
- Windows 7 – 250 бр.
- Office 2010 Suites – 250 бр.
Софтуер за дистанционна поддръжка на сървъри и работни станции в локална мрежа – 870 бр.
 Софтуер за оптично разпознаване и конвертиране на текст -  40 бр.
по искането на председателя на Софийски районен съд.

12.2. Изпраща предложението по т. 12.1. на комисия „Бюджет и Финанси” на ВСС.
12.3. За решението на комисията да се уведоми председателя на Софийски районен съд, който да предприеме действия за инсталиране на наличните в съда 618 лицензи, с което ще се ограничи проблема до липсващите лицензи.

13.ОТНОСНО: Искане от председателя на Окръжен съд гр. Сливен за осигуряване на средства за сключване на договор с втори Интернет доставчик.
Приложение: Извлечение от протокол № 53/19.11.2014 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1.  Целесъобразно е предоставянето на средства в размер на 300.00 лв. за сключване на договор с втори Интернет доставчик на Окръжен съд гр. Сливен.
	13.2. Изпраща искането от председателя на Окръжен съд гр. Сливен на комисия „Бюджет и финанси” на ВСС, по компетентност.

14.ОТНОСНО: Искане от председателя на Районен съд гр. Плевен за осигуряване на средства за закупуване на пет броя компютърни конфигурации, два броя мрежови комутатори и един брой WiFi рутер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Целесъобразно е осигуряването на средства за закупуване на пет броя компютърни конфигурации х 437.00 лв, два броя мрежови комутатори х 54.90 лв. и един брой WiFi рутер на стойност 55.00 лв. за Районен съд гр. Плевен.
14.2. Изпраща искането от председателя на Районен съд гр. Плевен на комисия „Бюджет и финанси“ на ВСС, по компетентност.

15.ОТНОСНО: Искане от председателя на Районен съд гр. Никопол за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Връща писмото на председателя на Районен съд гр. Никопол, за окомплектоване на искането, съобразно решение на комисията по протокол 16/15.04.2014 г., т. 7.

16.ОТНОСНО: Искане от председателя на Районен съд гр. Ивайловград за осигуряване на средства за закупуване на три броя монитори и два броя мултифунционални устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Целесъобразно е осигуряване на средства за закупуване на три броя монитори х 155.00 лв. и два броя мултифунционални устройства х 430.91 лв. за нуждите на Районен съд гр. Ивайловград.
16.2. Изпраща искането от председателя на Районен съд гр. Ивайловград на комисия „Бюджет и финанси“ на ВСС, по компетентност.

17.ОТНОСНО: Искане от председателя на Окръжен съд гр. Шумен за осигуряване на средства за закупуване на 2 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Целесъобразно е осигуряване на средства за закупуване на 2 броя компютърни конфигурации х 950.00 лв. за Окръжен съд гр. Шумен.
17.2. Изпраща искането от председателя на Окръжен съд гр. Шумен на комисия „Бюджет и финанси“ на ВСС, по компетентност.

18.ОТНОСНО: Искане от председателя на Районен съд гр. Бургас за осигуряване на средства	за закупуване на 5 броя компютърни конфигурации и
ремонт на 5 броя принтери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Целесъобразно е осигуряване на средства за закупуване на 5 броя компютърни конфигурации в размер на 2812.00 лева и за ремонт на 5 броя печатащи устройства в размер на 716.00 лева за Районен съд гр. Бургас.
18.2. Изпраща искането от председателя на Районен съд гр. Бургас на комисия „Бюджет и финанси“ на ВСС, по компетентност.

19.ОТНОСНО: Искане от председателя на Районен съд гр. Видин за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	19.1. Отлага разглеждането на искането от председателя на Районен съд гр. Видин, в съответствие с взетото решение по протокол  44 от 17.10.2012 г., т.3.

20.ОТНОСНО: Искане от председателя на Районен съд гр. Велики Преслав за осигуряване на средства за закупуване на 4 броя UPS-и и 11 бр. батерии за UPS- устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

20.1. Целесъобразно е осигуряване на средства за закупуване на UPS  за сървър в размер на 1000.00 лв., 3 броя UPS-и в размер на 450.00 лв. и 11 бр. батерии за UPS- устройства в размер на 528.00 лв. за Районен съд гр. Велики Преслав.
20.2. Изпраща искането от председателя на Районен съд гр. Велики Преслав, на комисия „Бюджет и финанси“ на ВСС, по компетентност.

21.ОТНОСНО: Искане от председателя на Апелативен специализиран наказателен съд за увеличаване щатната численост на съда с 1 длъжност „системен администратор”.
МОТИВИ: Поради ниската натовареност на Апелативен специализиран наказателен съд спрямо средната за апелативните съдилища в страната, най-целесъобразно е, съгласно нормите за натовареност, един до двама специалисти да обслужват и четирите институции: АпСпНС, СпНС, СпП, и АСпП, които обитават една сграда. С оглед разпоредбите на Кодекса на труда целесъобразно е този нов щат да бъде във Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

21.1. ПРЕДЛАГА ИТ-специалистите и  евентуално 1 нова щ. бр., от Висшия съдебен съвет, да обслужват АпСпНС, СпНС, СпП, и АСпП, които обитават сградата на ул. Черковна № 90, Община Оборище. 
21.2. Изпраща решението на комисия Комисия „Съдебна администрация“, по компетентност.

22.ОТНОСНО: Проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.
Приложение: Извлечение от протокол № 33/03.11.2014 г. от заседание на Комисия по предотвратяване и установяване на конфликт на интереси и взаимодействия с ИВСС, на ВСС.

Мария Кузманова ще представи становище по Проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

22.1. Препраща становището за разглеждане на съвместното заседание на Комисия по правни въпроси, Комисия по предотвратяване и установяване конфликт на интереси и взаимодействие с Инспектората към ИВСС и комисия ПКИТС.

ДОПЪЛНИТЕЛНИ ТОЧКИ:

23.ОТНОСНО: Определяне на изпълняващ функциите на ръководител проект по проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт.

Комисия “Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

23.1. Определя Юлия Ковачева – член на Висшия съдебен съвет и юрист по  проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт”, договор № 13-33-2/27.12.2013 г. за предоставяне на безвъзмездна финансова помощ по Оперативна програма „Административен капацитет”, съфинансирана от ЕС чрез Европейския социален фонд, да изпълнява функциите на ръководител проект, при отсъствие на Румен Георгиев – член на Висшия съдебен съвет и ръководител проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт”. 
Предложението ще бъде внесено в заседание на ВСС на 27.11.2014 г.

24.ОТНОСНО: Установяване на професионалната компетентност на системните администратори в органите на съдебната власт

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

24.1. възлага на ит-експертите от дирекция „ИТСС", да направят проучване за реализиране на професионален одит от външна независима фирма, за установяване на професионалната пригодност и компетентност на системните администратори в органите на съдебната власт, с оглед взимане на адекватни решения и организиране на обучения.

ПРЕДСЕДАТЕЛ
НА КОМИСИЯТА: 
РУМЕН ГЕОРГИЕВ

Началник Отдел "ИОВСС" - 
дирекция „ИТСС” АВСС:
	Светослав Неделчев ...............

Сътрудник на комисия:
Светла Кирилова........................